да осигуряват пряк достъп на митническото учреждение до електронната лицензия или извлечение. Ако няма пряк достъп, деклараторът или издаващият лицензиите орган изпращат лицензията или извлечението до митническото учреждение в електронен формат.
 Ако ИТ приложенията на издаващия лицензиите орган или митническото учреждение не позволяват да се прилага първа алинея, лицензиите или извлеченията могат да се изпращат на хартиен носител.
 3. Деклараторът представя хартиения екземпляр на лицензията или извлечението на титуляря пред митническото учреждение или го предоставя на разположение на митническите органи в съответствие с член 163 от Регламент (ЕС) No 952/2013.
 Член 10
 Вписвания и заверки
 1. С правилата относно процедурата за издаване на електронни лицензии се определя органът, който трябва да посочи количеството, допуснато за свободно обращение или за износ в лицензията, и се посочват как деклараторът и издаващият лицензиите орган получават достъп до тази информация.
 2. Върху лицензията на хартиен носител митническото учреждение посочва и валидира количеството, което е допуснато за свободно обращение или е изнесено, или, ако това се предвижда в национални административни правила, валидира количеството, посочено от декларатора, в клетки 29 и 30 на екземпляра на титуляря, заверява го и връща екземпляра на декларатора или, ако това се изисква от конкретен акт, връща екземпляра на издаващия лицензиите орган.
 3. Ако количеството, което е допуснато за свободно обращение или е изнесено, не съответства на количеството, посочено в лицензията, митниците поправят вписването в лицензията, като посочват действителното количество в рамките на наличното количество в лицензията.
 4. Ако мястото за вписвания на хартиените лицензии или извлечения не е достатъчно, органите могат да добавят допълнителни страници, заверени с печати за удължаване на документа.
 5. За дата на вписването се приема датата на приемане на декларацията за допускане за свободно обращение или за износ.
 6. Държавите членки решават кой орган изпълнява функциите съгласно настоящия член за електронните лицензии и публикуват тази информация на своя публичен уебсайт.
 Член 11
 Прехвърляне
 При искане за прехвърляне от страна на титуляря данните на правоприемника и датата на съответното вписване се посочват в лицензията в съответствие с известието относно лицензиите за внос и износ на земеделски продукти. Прехвърлянето се заверява от издаващия лицензиите орган.
 При искане за обратно прехвърляне към титуляря издаващият лицензиите орган заверява това обратно прехвърляне и неговата дата в лицензията в съответствие с известието относно лицензиите за внос и износ на земеделски продукти.
 Прехвърлянето на права от и обратно към титуляря влиза в сила от датата на заверката, поставена от издаващия лицензиите орган.
 Член 12
 Съхранение
 1. Държавите членки могат да разрешат лицензията да се съхранява от издаващия лицензиите орган, разплащателната агенция или митниците или да е разположение посредством ИТ приложенията.
 2. Издаващият лицензиите орган определя в кои случаи лицензията се съхранява от органите, участващи в процедурата за допускане за свободно обращение или за износ, и условията, на които трябва да отговаря титулярят или правоприемникът.
 3. Държавите членки определят органа, участващ в системата за съхранение, който ще изпълнява функциите, посочени в член 10, и публикуват тази информация на своя уебсайт.
 4. В клетка 44 на хартиената митническа декларация или в съответното поле за данни